cyanic-selkie/wikianc huggingface dataset:
Kedr (pavadonis)
Kedr (Кедр) jeb RadioSkaf-2 (Радиоскаф-2), zināms arī kā ARISSat-1 bija amatieru radio minipavadonis, kuru sagatavojuši brīvprātīgie no AMSAT organizācijas kā daļu no Starptautiskās kosmosa stacijas (SKS) amatieru radio ARISS un RadioSkaf programmas. Tas tika palaists, lai atzīmētu pirmā pilotējamā kosmiskā lidojuma piecdesmito gadadienu. Kedr, kas krieviski nozīmē "ciedrs", bija Jurija Gagarina izsaukuma signāls.
Kedr raidija 25 apsveikumus 15 valodās. Tas arī pārraidīja Zemes attēlus ar zemas izvērses televīzijas metodi, kā arī telemetriju un citus datus. Raidītājs darbojās 145,950 MHz frekvencē ar FM modulāciju. Kedr radioamatieru izsaukuma signāls bija RS1S.
Sākotnēji pavadoni bija plānots izgatavot uz nolietota Orlan skafandra bāzes, līdzīgi kā RadioSkaf. Vēlāk, lai atbrīvotu vietu SKS, divi Orlan skafandri kopā ar citiem atkritumiem ar Progress kravas kuģi tika novadīti no orbītas. Pavadoņa struktūra tādēļ tika pārplānota kastes formā, izmantojot tādas pašas iekārtas kā skafandrā.
Kosmiskā aparāta masa bija 30 kg, izmēri: 55 × 55 × 40 cm. Tam bija saules bateriju paneļi elektroenerģijas ražošanai. Pavadonī uzstādītas četras kameras: divas vienā plaknē un vēl divas — 45° leņķī, kas ļauj veidot plaša skata a ttēlus. Pavadonī uzstādīts sensors, kuru izstrādājuši Kurskas universitātes studenti, ar kuru var noteikt lādēto daļiņu blīvumu 35 km augstumā virs Zemes virsmas un zemāk.
Kadr tika palaists 01:31:39 UTC transportkuģī Progress M-09M ar nesējraķeti Sojuz-U. Kuģis ar Starptautisko kosmosa staciju saslēdzās 30. janvārī. Pirmo reizi (stacijas iekšienē) Kedr tika ieslēgts 10. februārī, lai pārbaudītu tā darbību caur stacijas radioamatieru sistēmu.
Pēc sākotnējā plāna Kedr brīvā lidojumā bija paredzēts palaist iziešanas kosmosā laikā 16. februārī. 15. februārī tika paziņots, ka Kedr tuvākajā iziešanā kosmosā vēl nepalaidīs, bet to veiks vēlāk, pēc 12. aprīļa.
Kedr brīvā lidojumā palaida kosmonauti ārpuskuģa aktivitātes laikā. Izejot atklātā kosmosā izrādījās, ka viena no divām antenām ir nolūzusi. Lidojuma vadītāji pieņēma lēmumu tomēr palaist pavadoni, jo arī ar vienu antenu vareja nodrošināt tā pilnīgu funkcionalitāti.
13. augustā, izstrādājusi savus resursus, atslēdzās akumulatoru baterija. Pēc tam pavadonis raidīja informāciju tikai orbītas posmos, kur to apspīdēja Saule.
06:02:14 UTC no pavadoņa tika uztverts pēdējais telemetrijas raidījums. Tajā pašā dienā Kedr nogāja no orbītas un sadega atmosfērā.
Kola (nozīmju atdalīšana)
Kola var būt:
Anatolijs Ņikoncevs
Anatolijs Ņikoncevs (dzimis 1990. gada 25. jūnijā) ir krievu hokejists, labās malas uzbrucējs. Pašlaik (2016) viņš spēlē Kontinentālās hokeja līgas kluba Maskavas "Spartak" sastāvā.
Spēlētāja karjera
2007. gadā Anatolijs uzsāka spēlēt Čeļabinskas "Traktor" otrajā sastāvā, kas piedalījās Krievijas Pirmās līgas turnīrā. Nākamajā sezona Ņikoncevs spēlēja jau Krievijas Augstākās līgas klubā Tjumeņas "Gazovik". 2009.—10. sezonu Ņikoncevs aizvadīja jau Jekaterinburgas "Avtomobilist" rindās, pēc sezonam beigām iegūstot Alekseja Čerepanova balvu, ko pasniedz katras sezonas labākajam jaunajam spēlētājam.
2011. gada vasarā Ņikoncevs pievienojās Maskavas "Spartak" rindām, tās sastāvā aizvadot nākamās divas sezonas, bet 2013.—14. gada sezonas ievadā uzbrucējs pārcēlās uz Čerepovecas "Severstal" vienību. 2016. gada maijā noslēdza līgumu un atgriezās "Spartak" sastāvā.
Krēsla (filma)
"Krēsla" (en) ir 2008. gada ASV fantastikas filma, kuras režisore ir Katrīna Hārdvika. Filma uzņemta pēc tāda paša nosaukuma Stefanijas Meieres romāna. Filmā parādītas attiecības starp jaunieti Bellu Svonu un vampīru Edvardu Kalenu. Filma tika uzņemta trijos gados, ieskaitot scenārija rakstīšanu, filmēšanu un montāžu. Pati uzņemšana gan ilga tikai 44 dienas, galvenokārt Oregonas štatā, ASV. Filmēšana noslēdzās.
15. maijs
15. maijs ir gada 135. diena pēc Gregora kalendāra (136. garajā gadā). Līdz gada beigām ir atlikušas 230 dienas.
Vārda dienas
Airita, Arita, Sofija, Taiga
GSAT-10
GSAT-10 ir Indijas sakaru pavadonis, kas ģeostacionārajā orbītā palaists 2012. gada septembrī. To izgatavojusi Indijas Kosmosa pētījumu organizācija (ISRO).
Kosmiskā aparāta izmēri ir 2,0 m × 1,77 m × 3,1 m. Tā masa ir 3400 kg, kas ir smagākais ISRO izgatavotais pavadonis. Pavadonī uzstādīti 12 Ku joslas, 12 parastās C joslas un 6 paplašinātās C joslas raidītāji, kā arī GPS Aided Geo Augmented Navigation (GAGAN) divi kanāli L1 un L5 diapazonā.
GSAT-10 tika palaists 20:38 UTC ar nesējraķeti Ariane 5ECA (lidojums L565 / VA209) no Gviānas kosmiskais centra. Kopā ar to tika palaists arī Eiropas sakaru pavadonis Astra 2F. Kosmiskais aparāts tika ievadīts ģeostacionārajā pārejas orbītā. Ģeostacionāro orbītu tas sasniedza ar saviem dzinējiem. Pavadonis novietots ģeostacionārajā orbītā punktā 83°, kur tas atrodas kopā ar INSAT-4A un GSAT-12.
Indijas plātne
Tektoniskā vēsture
Indijas plātnes pārvietošanās par 15 metriem gar apmēram 1200 km garu lūzuma zonu, vietā kur tā paiet zem Birmas plātnes, izraisīja vienu no visu laiku lielākajām reģistrētajām zemestrīcēm, kuru zinātnieki sauc par Sumatras-Andamanu zemestrīci. Tā savukārt izsauca cunami vilni. Rezultātā vairāk nekā miljons iedzīvotāju palika bez pajumtes un vairāk nekā 200 000 gāja bojā.
Pēc šīs zemestrīces okeāna dibens Indijas plātnes ziemeļaustrumu daļā iegrima par diviem metriem.
Elle
Elle daudzās reliģijās ir ciešanu un soda saņemšanas vieta, kur cilvēks nokļūst pēc nāves. Dažās reliģijās kā kristietība elle tiek uzskatīta par bezgalīgu, taču reliģijās ar ciklisku cilvēka dzīvi, elle ir tikai starpposms starp nāvi un iemiesošanos (par piemēru skatīt ķīniešu Diju). Sods ellē parasti atbilst dzīvē izdarītajiem grēkiem.
Ābrama reliģijas
Kristietībā un islamā elle tiek attēlota kā ugunīga un ciešanu pilna vieta. Lai gan tās aprakstā ir minēta uguns, daļa kristiešu uzskata, ka tas nav jāuztver burtiski. Citas reliģijas attēlo to kā aukstu un drūmu vietu. Dantes "Dievišķajā komēdijā" elles iekšējais aplis tiek aprakstīts kā sasalis vainas un asiņu ezers.
Kristietība
Jaunajā Derībā grieķu valodā elle parasti tiek apzīmēta ar vārdu hades vai Geenna. Elle kristietībā tiek uzskatīta par dvēseles stāvokli - pilnīgu šķirtību no Dieva, kas iestājas pēc nāves, ja cilvēks ir apzināti un pilnībā noliedzis Dievu un atteicies nožēlot grēkus.
Hades vai šeols
Vecās Derības grieķu tulkojumā un Jaunajā Derībā ebreju vārds šeol parasti tiek tulkots ar grieķu vārdu hades, kas latviski bieži tiek tulkots kā elle vai pazeme.
Hinomas ieleja
Jaunās derības sinoptiskajos evaņģēlijos vairākas reizes tiek minēts vārds Geenna, kas latviski parasti tiek tulkots kā elle. Geenna ir ebreju vārda Gehinnom grieķiskojums, kas apzīmēja ieleju netālu no Jeruzalemes, kur tika izmesti un pastāvīgi dedzināti pilsētas atkritumi. Tur tika nogādātas arī nolādētu cilvēku (piemēram pašnāvnieku) mirstīgās atliekas.
"Un ja tava acs tevi apgrēcina, izrauj to: labāk tev ir kā vienacim ieiet Dieva valstībā, nekā tev divas acis un tu tiec iemests elles (Hinomas ielejas) ugunī" (Marka evaņģēlijs 9:46).
Austrumu reliģijas
Budistu ticībā, ir trīs veidu elle, kas pazīstama kā Naraka, atšķirībā no Ābrahāma reliģijām, cilvēku dvēseles dodas uz turieni, pamatojoties uz savu karmu, viņi arī pavada tur noteiktu laiku un pēc tam atdzimst kaut kur citur.
Jomi atšķiras no kristīgās elles ar to, ka uz turieni dodas visas dvēseles, neatkarīgi no viņu rīcības dzīvē; un tie netiks sodīti par dzīvo netaisnību. Tā ir netīra un piesārņota vieta. Japāņu kultūrā piesārņojums parasti tiek saistīts ar ļaunumu. Saskaņā ar Kojiki tradīciju, Jomi, iespējams, parasti atrodas pazemē, un tās ieejai ir jāatrodas Izumo provincē.
Britu invāzija
Britu invāzija bija parādība ASV 1960. gadu kultūrā. 1960. gadu vidū popularitāti ASV strauji ieguva populārās mūzikas grupas no Apvienotās Karalistes, kā arī citi britu kultūras aspekti.
1963. gada nogalē ASV izplatījās pirmās ziņas no Lielbritānijas par «bītlomāniju» — fanu apsēstību ar grupas The Beatles mūziku. Par spīti pirmā singla She Loves You viduvējiem panākumiem, klausītāju interese pieauga, un singls I Want to Hold Your Hand ASV tika izdots 26. decembrī — trīs nedēļas pirms paredzētā laika. 1964. gada janvāra vidū dziesma sasniedza ASV singlu topu virsotnes, un 7. februārī grupa ieradās ASV. 9. februārī The Beatles uzstājās televīzijas raidījumā The Ed Sullivan Show (lv), un viņu uzstāšanos skatījās aptuveni 73 miljoni skatītāju (45% no ASV televīzijas skatītājiem). Aprīlī pieci The Beatles singli bija Billboard Hot 100 topa pirmajās piecās vietās. Nevienam citam izpildītājam līdz šim nav izdevies būt vairāk nekā pirmajās trijās vietās.
Līdz ar The Beatles, ASV popularitāti ieguva arī citas mūzikas grupas — gan uz popmūziku tendētie The Hollies un The Zombies, gan mazliet smagākie The Kinks un The Rolling Stones. 1965. gada maijā deviņus no pirmajiem desmit Billboard Hot 100 singliem izpildīja mūziķi no Apvienotās Karalistes. Britu invāzijas grupas dominēja arī Lielbritānijas singlu topos. Tiek uzskatīts, ka britu invāzija beidzās ap 1967. gadu, kad popularitāti guva jauns, rokmūzikas stils, kas tik ļoti neatšķīrās dažādās valstīs.
Turpmākajos gados ASV ir bijuši vēl vairāki periodi, kad britu mūzika ir guvusi lielu popularitāti. Televīzijas kanāla MTV atklāšana motivēja mūziķus veidot videoklipus savām dziesmām, un tas noveda pie tā sauktās Otrās britu invāzijas 1980. gadu pirmajā pusē. 2002. gada 27. aprīlī Billboard Hot 100 topā pirmo reizi kopš 1963. gada nebija nevienas britu mākslinieku dziesmas.
Paralēlā skaitļošana
Paralēlā skaitļošana ir aprēķināšanas veids, kad datoram tiek uzdots uzdevums, kurš jāatrisina, un tas tiek sadalīts vairākās daļās. Katra daļa tiek atrisināta atsevišķi un notiek vienlaicīgi, kad atrisina citas daļas. Līdz ar to, samazinās uzdevuma atrisināšanas laiks. Paralēlo skaitļošanu parasti pielieto apjomīga uzdevuma atrisināšanā. Pastāv dažādi atšķirīgi paralēlās skaitļošanas veidi.
Jumurdas pagasts
Jumurdas pagasts ir viena no Madonas novada administratīvajām teritorijām tā rietumos. Robežojas ar sava novada Ērgļu, Liezēres un Vestienas pagastiem un Cēsu novada Kaives un Inešu pagastiem.
Daba
Pagasts izvietojies Vidzemes augstienes dienvidu daļā Vestienas paugurainē un Augšogres pazeminājumā. Pagastā atrodas vieni no Vidzemes augstākajiem pauguriem: Bākūzis (272 m), Egļu kalns (267 m), Laktas kalns (250 m).
Upes
Ogre, Valola, Sārtupīte, Ilzīte, Virdzīte, Lubeja, Ļaudonīte
Ezeri
Jumurdas ezers (177 ha), Pakšēnu ezers (41,6 ha), Sietnieku ezers (uz robežas ar Vestienas pagastu, 26,5 ha), Vidus ezers (18 ha), Lācīšu ezers (13,9 ha), Karietes ezers (4,5 ha), Preisītis (4,5 ha), Ilzes ezers (3,7 ha), Vienūzis (3,6 ha), Linezers (2,6 ha), Dinišķu ezers (1,9 ha)
Vēsture
Jumurdas pagasts piederēja pie Ērgļu draudzes novada. Līdz 1920. gada agrārajai reformai tajā atradās Jumurdas muiža, ko sadalīja 70 vienībās (no tām 13 bija rentes mājas) 1145,9 ha platībā. Jāņa muižu sadalīja 3 vienības 54,6 ha platībā. 1935. gadā Jumurdas pagasta platība bija 87 km² un tajā bija 792 iedzīvotāji. 1936. gadā pagastam pievienoja likvidēto Cirstu pagastu. 1945. gadā pagastā izveidoja Jumurdas un Cirstu ciema padomes, bet pagastu 1949. gadā likvidēja. 1954. gadā Jumurdas ciemam pievienoja Cirstu ciemu, bet 1962. gadā ciemu pievienoja Ērgļu pilsētciemata lauku teritorijai. 1973. gadā Jumurdas ciemu izveidoja no jauna. 1990. gadā ciemu reorganizēja par pagastu. 2006. gadā Jumurdas pagasts apvienojās ar Ērgļu un Sausnējas pagastiem, izveidojot Ērgļu novadu. 2021. gadā tika pievienots jaunizveidotajam Madonas novadam.
Apdzīvotās vietas
Lielākās apdzīvotās vietas ir Jumurda (pagasta centrs) un Vējava.
Santome
Santome ir Santomes un Prinsipi valsts galvaspilsēta. Atrodas Santomes salas ziemeļaustrumos Gvinejas līča krastā, gandrīz uz ekvatora. Tā ir valsts lielākā pilsēta un viena no nozīmīgākajām ostām. 2001. gadā Santomē dzīvoja 49,96 tūkstoši iedzīvotāju. Lielākoties ienākumi pilsētā ienāk no kakao eksporta. Santomes tuvumā Gvinejas līcī 20. gadsimta beigās tika atrasti naftas lauki.
1989. gada Tour de France
1989. gada Tour de France bija 76. Tour de France daudzdienu velobrauciens, kas notika no 1989. gada 30. jūnija līdz 22. jūlijam. Dalībniekiem bija jāveic 3504 km 22 posmos. Pēdējais etaps bija individuālais brauciens ar atsevišķu startu, pirms kura 50 sekunžu pārsvaru pār Gregu Lemonu bija iekrājis Lorāns Fiņons. Taču amerikāņu riteņbraucējs spēja uzveikt Fiņonu par 58 sekundēm, nodrošinot sev otro Tour de France čempiontitulu. Kopš 1989. gada velobrauciena vairs nav rīkoti individuālie braucieni ar atsevišķu startu kā noslēgums tūrei.
Molibdēns
Molibdēns ir ķīmiskais elements ar simbolu Mo un atomskaitli 42. Molibdēnu galvenokārt iegūst, reducējot tā sulfīdu MoS2 (molibdenītu). Molibdēnu pamatā lieto sakausējumos ar dzelzi. Savienojumos molibdēnam var būt oksidēšanas pakāpes +2, +3, +4, +5 un +6; visbiežāk molibdēns savienojumos ir sešvērtīgs.
Atrašanās dabā
Dabā molibdēns nav sastopams tīrā veidā. Tas galvenokārt ir sastopams molibdenīta (MoS2) minerālā. Komerciāli molibdēns tiek iegūts arī no vulfenīta un povellīta. Molibdēns ir 54. izplatītākais ķīmiskais elements Zemes garozā. Visvairāk molibdēna tiek iegūts Ķīnā, Amerikas Savienotajās Valstis, Čīlē, Peru un Meksikā.
Izotopi
Dabā ir sastopami septiņi molibdēna izotopi. Visizplatītākie ir molibdēns–98 (24,39% no kopējā daudzuma), molibdēns–96 (16,67%), molibdēns–95 (15,84%) un molibdēns–92 (14,53%). Atlikušie izotopi ir molibdēns–97 (9,60%), molibdēns–94 (9,15%) un nestabilais molibdēns–100 (9,82%), kura pussabrukšanas periods ir 7,2 gadi. Ir zināmi vēl 28 mākslīgi iegūti radioizotopi, kuru masas skaitlis ir no 83 līdz 117.
Fizikālās īpašības
Tīrā veidā molibdēns ir sudrabbalts metāls ar cietību 5,5 pēc Mosa skalas. Tā kušanas temperatūra ir 2623 °C, starp dabā sastopamiem elementiem tikai dažiem ir augstāka kušanas temperatūra. Molibdēns deg tikai temperatūrās virs 600 °C. Tam ir viens no zemākajiem termiskās izplešanās koeficientiem starp komerciāli lietotiem metāliem.
Izmantošana
Molibdēnu pamatā lieto sakausējumos ar dzelzi, lai iegūtu karstumizturīgus un nerūsējošus materiālus. Tā oksīdus un sulfīdus izmanto kā ķīmisko reakciju katalizatorus.
Doll Domination
Doll Domination ir meiteņu grupas Pussycat Dolls otrais studijas albums. Tas tika izdots 2008. gada 19. septembrī. Albumu producējušas tādas 'zvaigznes' kā Timbaland, Polow da Don, Sean Garrett, Rodney Jerkins un Danja. Albums debitēja 4. vietā Billboard 200 un pirmajā pārdošanas nedēļā tika pārdotas vairāk nekā 79,000 kopijas.
Leonīds Kizims
Leonīds Kizims (uk, dzimis, miris ) bija PSRS kosmonauts, PSRS un Krievijas militārpersona.
Pikšķerēšana
Pikšķerēšana‎ jeb tā sauktais fišings datorzinātnē ir nelikumīgs veids, kurā mēģina ar viltu iegūt no interneta lietotāja slepenu informāciju, piemēram, lietotāju vārdus, paroles, kredītkaršu numurus.
2009. gada Jēkabpils novada domes vēlēšanas
'''2009. gada Jēkabpils novada domes vēlēšanas''' notika 2009. gada Latvijas pašvaldību vēlēšanās. Vēlēšanās Jēkabpils novada domē tika ievēlēti 15 deputāti. Vēlēšanās piedalījās 5 kandidātu saraksti, kas veidoti no 84 kandidātiem. Jēkabpils novads tika izveidots 2009. gada administratīvi teritoriālajā reformā, tāpēc šī novada domes vēlēšanas notika pirmoreiz. Jēkabpils novadā vēlēšanas notika 9 iecirkņos.
Vēlēšanās visvairāk balsu ieguva Zaļo un Zemnieku savienība (59,4%), bet novada domē iekļuva arī pārējie 4 saraksti. Jēkabpils novada domes vēlēšanās piedalījās 2 409 vēlētāji jeb 52,28% no balsstiesīgajiem. No vēlēšanu aploksnēm derīgas bija 2404, bet savu balsi par kādu no sarakstiem atdeva 2377 vēlētāji.
Krēsla
Krēsla ir gaismas parādība atmosfērā. Krēsla rodas, izkliedētai Saules gaismai daļēji apgaismojot arī to Zemes daļu, kas nav tieši apspīdēta.
1988. gada Tour de France
1988. gada Tour de France bija 75. Tour de France daudzdienu velobrauciens, kas notika no 1988. gada 4. līdz 24. jūlijam. Dalībniekiem bija jāveic 3281 km 22 posmos un to viņi paveica ar vidējo ātrumu 38,909 km/h. Šajā gadā velobraucienā vienīgo reizi savā karjerā triumfēja spānis Pedro Delgado.
Tunelis
Tunelis ir mākslīgi veidota pazemes eja. Lai gan nav noteikta precīza definīcija, tunelis parasti ir vismaz divreiz garāks par tā platumu, turklāt visas tā malas ir noslēgtas, ar atvērtiem galiem.
Paradokss
Paradokss ir absurda patiesība, kas balstās uz šķietami pareizām premisām un secinājuma, bet noved pie pretintuitīva un nepieņemama slēdziena. Ja paradokss ir atrisināms, to var izdarīt, atmetot kādu no premisām kā maldīgu vai atrodot kļūdu spriešanas procesā. Viens no pazīstamākajiem semantiskajiem paradoksiem ir "meļa paradokss", ko var izteikt kā "šis teikums ir nepatiess". Meļa paradokss, tāpat kā cits pazīstams piemērs, Rasela paradokss, balstās uz atsaukšanos uz sevi (self-reference).
Tunelis
Tuneļus būvē, lai pārvarētu dabas šķēršļus (piem., tunelis cauri kalnam), lai saīsinātu ceļu (tunelis cauri kalnam tā vietā, lai brauktu apkārt), lai samazinātu braukšanas ilgumu (tunelis prāmja vietā). Tuneļus zem ūdens šķēršļiem ierīko tur, kur tilti varētu traucēt kuģu kustībai. Tāpat tuneļus būvē, lai novērstu dažādu transporta plūsmu krustošanos vienā līmenī.
Krievijas valdnieku dinastiju ciltskoki
Krievijas valdnieku dinastiju ciltskoki rāda dažādu mītiskā varjagu ķēniņa Rurika dinastijas ("Rurikoviči") un Romanovu dinastijas ("Romanovi") valdnieku savstarpējās radniecības saites no 1157. līdz 1917. gadam.
Rurika dinastijas cilskoks ("Rurikoviči")
Rurika dinastija valdīja vairākās krievu kņazistēs un lielkņazistēs, 13. gadsimtā tatāru hani iecēla Vladimiras, vēlāk Maskavas lielkņazus par saviem galvenajiem vasaļiem, kas pakāpeniski izveidoja Krievijas cara valsti.
Romanovu dinastijas ciltskoks ("Romanovi")
Pēc juku laikiem Romanovu dinastija centās īstenot kāda Pečoru mūka pareģojumu par Maskaviju (Krieviju) kā "Trešo Romu" un izveidoja Krievijas Impēriju. Divu gadsimtu laikā tā saradojās ar vairākām Vācijas un Dānijas valdnieku dzimtām, arī ar Kurzemes valdniekiem Ketleriem.
Tero Pitkemeki
Tero Kristians Pitkemeki (fi; dzimis Iljamokos, Somijā) ir bijušais profesionālais somu vieglatlēts, startējis šķēpa mešanas sacensībās. Viņš ir bijis pasaules čempions (2007. gadā), atzīts par Eiropas gada labāko vieglatlētu. Viņa personīgais rekords šķēpmešanā (91,53 m) ir 11. visu laiku labākais sasniegums pasaulē.
Viņa treneris bija pasaules rekordists šķēpa mešanā Jans Železnijs.
Karjera
Karjeru uzsācis 2000. gadā. 2004. gada vasaras olimpiskajās spēlēs Atēnās viņš ieņēma 8. vietu ar sasniegtajiem 83,01 metriem. 2005. gada Pasaules čempionātā, kas notika Somijā, T. Pitkemeki bija viens no sacensību lielākajiem favorītiem, jo iepriekš bija šķēpu aizmetis 91,53 metru tālumā. Viņš ieņēma tikai 4. vietu ar 81,27 metrus tālu šķēpa raidījumu. Savu pirmo medaļu lielajos vieglatlētikas turnīros viņš ieguva 2006. gada Eiropas čempionātā Gēteborgā, Zviedrijā, kur ieņēma 2. vietu.
2007. gada 13. jūlijā IAAF Zelta līgas Romas posma laikā Romas Olimpico stadionā T. Pitkemeki mestais šķēps trāpīja franču tāllēcēja Salima Sdiri mugurai. Šķēps iedūrās francūža labajā sānā. S. Sdiri nekavējoties tika nogādāts slimnīcā, kur tika uzliktas piecas šuves un jau nākamajā dienā tika izlaists no slimnīcas. Vēlāk atklājās, ka šķēps bijis iedūries dziļāk nekā četrus centimetrus, kā sākumā tika uzskatīts un sportists atgriezās slimnīcā.
2007. gada Pasaules čempionātā Osakā viņš pirmoreiz karjerā kļuva par pasaules čempionu ar 90,33 metru tālumā aizmesto šķēpu. 2007. gada nogalē viņš Eiropas vieglatlētikas asociācijas vērtējumā tika atzīts par gada labāko Eiropas vieglatlētu, šo apbalvojumu viņam garantēja gada tālākais metiens pasaulē, iegūtais Pasaules čempiona tituls, uzvara divos Zelta līgas posmos. Tāpat šķēpa metējs tika atzīts par 2007. gada Somijas labāko sportistu, šis apbalvojums ir ievērojams, jo 2007. gadā par F-1 čempionu kļuva somu pilots Kimi Reikenens. 2008. gada Olimpiskajās spēlēs Pekinā viņš finālsacensībās ieņēma 3. vietu, zaudējot divkārtējam olimpiskajam čempionam norvēģim Andrēasam Tūrkildsenam un latvietim Aināram Kovalam. Nākamajā gadā notikušajā Pasaules čempionātā viņš ieņēma 5. vietu, taču IAAF vieglatlētikas sacensību finālā tika izcīnīta 2. vieta. 2010. gadā notikušajā Eiropas čempionātā viņš ieņēma 3. vietu, otrajā vietā ierindojās Matiass de Zordo no Vācijas, kas uzstādīja savu personisko rekordu (87,81 m). 2011. gada Pasaules čempionātā Pitkemeki neiekļuva pamatsacensībās, kvalifikācijā šķēpu raidot 79,46 m tālumā, kas deva 17. vietu. 2012. gada Eiropas čempionātā soms finālā izcīnīja 11. vietu, — 5. vietu. 2013. gada Pasaules čempionātā soms atkal izcīnīja medaļu — šoreiz sudrabu.
2018. gadā guva smagu traumu — pārrāva ceļgala krusteniskās saites. Lai arī viņš 2019. gadā bija plānojis atgriezties sportā un piedalīties 2020. gada vasaras olimpiskajās spēlēs Tokijā, somu sportists gada beigās secināja, ka viņa ceļgals vairs nevar izturēt ilgstošu slodzi, un pieņēma lēmumu par karjeras beigām.
Railija
Railija var būt:
Millets
Millets (turku valodā: millet) ir apzīmējums reliģiskai kopienai Osmaņu impērijā. Pēc Tanzimata reformām 19. gs, ar šo vārdu apzīmēja visas reliģiskās minoritātes, izņemot vairākumu — sunītus. Vārds cēlies no arābu vārda ملة [millah].
Darbības pamati
Milleta darbības principi ir līdzīgi Eiropā zināmajiem autonomu apgabalu darbības principiem, kur šādi tika risināts jautājums par kādas minoritātes pārvaldīšanu. Milletu sistēma islāmā pazīstama jau no tā pirmsākumiem un tās pamatā ir Korāna noteikumi par attiecībām ar ne-musulmaņu minoritātēm. Osmaņu impērijā milletam bija sava, no Osmaņu valdības neatkarīga tiesību sistēma, kas aptvēra pat cilvēka pamata tiesības un, kas ļāva pašai minoritātei valdīt pār saviem locekļiem, ja vien netiek iesaistīts kāds musulmanis.
Katrs cilvēks piederēja vienam milletam, atkarībā no tā, kādai reliģijai (vai reliģijas konfesijai) viņš pieder, bet neatkarīgi no savas etniskās izcelsmes. Milleta vadītājs parasti bija reliģijas garīgais vadītājs, piemēram, grieķu pareizticīgo vadītājs bija Konstantinopoles patriarhs, kas bija padots vienīgi Osmaņu sultānam. Milletam bija diezgan ievērojama vara — tas pats noteica savus likumus un nodokļus. Vienīgais, ko prasīja Osmaņu valdība, bija lojalitāte Osmaņu impērijai. Ja kāda milleta loceklis aizskāra cita milleta locekļa tiesības, tika piemēroti aizskartās puses likumi, izņemot gadījumu, kad strīdā iejaukts musulmanis, jo tad tiesa tika spriesta pēc islāma likumiem (uz Šariatu balstīti likumi).
19. gadsimta laikā milleta jēdziens tika grozīts, sakarā ar nacionālisma uzplaukumu.
Milleti līdz reformai
Skatīt arī rakstu: Tanzimats
Līdz 19. gadsimtam, bez islāma milleta, impērijā pastāvēja grieķu pareizticīgo, jūdu, vairāki armēņu u.c. milleti. Osmaņu impērijā bija vismaz trīs milleti un bez tiem pastāvēja arī Romas katoļu, samariešu un Karaītu jūdu milleti.
Musulmaņi
Skatīt arī rakstu: Osmaņu kalifāts
Tādi islāma atzari kas sāka pamazām atšķirties no kalifāta sunnisma, piem. šiisms, alavisms, alevisms un jezidisms, palika vienmēr islāma milletā. Turklāt, šīs atšķirīgās musulmaņu grupas bija izkaisītas pa visu impēriju un tādēļ viņiem nebūtu iespējams izveidot atsevišķu teritoriju.
Panariotu grieķu pareizticīgie
Skatīt arī rakstu: Panarioti
Jau kopš paša sākuma, Konstantinopoles grieķi varēja ieņemt arī augstus amatus gan komercdarbībā, gan politikā, reliģijā un bruņotajos spēkos.Konstantinopoles patriarhs ieguva diezgan lielu varu, bet viņu tomēr joprojām turpināja kontrolēt sultāns. Panarioti parasti bija sultāna sūtņi un pārstāvji attiecībās ar rietumvalstīm un viņiem tika dotas plašas pilnvaras tirdzniecībā, kas viņiem deva iespēju izveidot iespaidīgu floti, kura kļuva par vienu no spēcīgākajiem impērijas ieročiem. Vairāki grieķi pat bija tik labi iekārtojušies, ka viņi kļuva par grieķu neatkarības kara (1821—1831) pretiniekiem, jo baidījās zaudēt sultāna dotās priekšrocības.
Armēņi
Osmaņu impērijā pastāvēja trīs armēņu milleti: Bulgāru un serbu pareizticīgie tika pieskaitīti Konstantinopoles patriarha pārvaldītajam milletam, bet Armēņu baznīca (Armēņu apustuliskā baznīca) drīkstēja palikt neatkarīga.
Jūdaisti
Osmaņu impērijā jūdaistiem bija līdzīgas privilēģijas kā grieķu panariotiem, tādēļ Osmaņu impērijas laiki uzskatāmi par posmu, kad jūdaisti baudījuši plašākās brīvības un tiesības ebreju vēsturē. Piemēram, 15. gadsimtā Tesaloniki pieredzēja lielāko jūdaistu pieplūdumu, kas paātrināja pilsētas attīstību un pilsēta jau 18. gadsimtā bija lielākā (un, iespējams, attīstītākā) jūdaistu pilsēta pasaulē. 20. gadsimta sākumā Osmaņu jūdaisti, armēņi un grieķi bija noteicēji komercdarbības nozarē visā impērijā.
Reformu laikmets (19. gadsimts)
Osmaņu impērijā 19. gadsimtā vairākām kristiešu kopienām tika izveidoti jauni milleti. Vēlāk ar sultāna 1870. gada firmanu tika izveidots atsevišķs Bulgāru pareizticīgās baznīcas millets, kuru divus gadus vēlāk Konstantinopoles patriarhs ekskomunicēja par filētismu (baznīcas iekārtas balstīšana uz nacionāliem vai etniskiem pamatiem). Pirmā pasaules kara laikā Osmaņu impērijā pastāvēja 17 milleti.
Pārveidošana osmanismā
Līdz pārmaiņām, kas notika 19. gadsimtā, milletiem piederēja ievērojama vara — tie paši noteica savus likumus un nodokļus. Tanzimata reformas paredzēja, ka valstī dzīvojošās tautas apvienojamas zem vienas osmanisma idejas, lai apturētu nacionālisma idejas izplatīšanos. Osmanizācijas process izgāzās, jo tajā ar likumiem un noteikumiem centās vienā nācijā apvienot ne-musulmaņus un ne-turkus. Tanzimata periodā 1863. gada 29. martā stājās spēkā „Armēņu milleta noteikumi” (turku valodā: Nizâmnâme-i Millet-i Ermeniyân), dodot armēņiem lielākas tiesības un neatkarību milleta iekārtas un darbības jautājumos. Šajos noteikumos ar terminu „armēņu millets” apzīmē visus tos, kas pieder Armēņu pareizticīgos gregoriāņus. Neilgi pēc šiem noteiktumiem, tika pieņemts „Reformu firmans” (turku valodā: Islahat Fermâni), kura pieņemšanu ierosināja Armēņu patriarhu asambleja. Reformu firmans piešķīra armēņiem lielu brīvību, kas faktiski radīja „valsti valstī”, lai ierobežotu armēņu augstmaņus un dotu lielāku varu poliskajiem slāņiem. Ar šiem diviem tiesību aktiem, kas tiešām bija labs sociālo izmaiņu paraugs, radīja neapmierinātību visā Osmaņu impērijas politiskajā un administratīvajā sistēmā.
Pārstāvniecību protektorāta ietekme
Osmaņu impērija zaudēja savas iekārtas pamatus, atdodot tiesības pārvaldīt citām valstīm savus pilsoņus. Citu valstu padotie vairs nebija Osmaņu impērijas pakļautībā, bet gan pakļāvās Eiropas valstīm, saskaņā ar Osmaņu impērijas kapitulācijām. Krievijas Impērija kļuva par protektoru pareizticīgajiem, Francija — Romas katoļiem, Lielbritānija — jūdiem un citām kopienām.
Par armēņiem izcēlās strīds starp Krieviju un Lielbritāniju, jo Austrumu pareizticīgā baznīca uzskatīja, ka amerikāņu protestanti ar vairāk kā 100 misionāriem Anatolijā apdraud pareizticīgos.
Nacionālisma ietekme
Piederība Osmaņu milletu sistēmai (to varētu saukt par osmaņu pilsonību), sāka arvien vairāk zaudēt savu nozīmi, jo arvien vairāk cilvēki savu reliģisko piederību saistīja ar piederību tautībai. Līdz ar to, nacionalitātes jēdziens bija kļuvis gandrīz par to pašu, kas ir reliģiskā piederība, tikai zem viena Osmaņu karoga. Līdz ar to gandrīz nebija iespējams apturēt iespējamu civilizāciju sadursmi. Pirmo reizi tas izpaudās tad, kad Armēņu nacionālā atbrīvošanas kustība paziņoja par savu piederību Armēņu baznīcai. 1878. gada 13. aprīlī armēņu patriarhs Nersess Varjabedjans savu nostāju Osmaņu armēņu jautājumā darīja zināmus Lielbritānijas ārlietu ministram lordam Selisberam.
— ''Armēņiem un turkiem kopā dzīvot vairs nav iespējams. Tikai kristiešu pārvalde var nodrošināt taisnību, vienlīdzību un domas brīvību. Kristiešu pārvaldei jāstājas musulmaņu pārvaldes vietā. Armēnija un Kilikja ir reģioni, kuros nodibināma kristiešu pārvalde. To vēlas turku armēņi. Tātad, turku Armēnijā tiek prasīta kristiešu pārvalde tā pat kā Libānā.''
Lietojums mūsdienās
Dažādu formu milletu sistēmu joprojām lieto dažādās bijušajās Osmaņu impērijas teritorijās un valstīs, piemēram, Jordāna, Libāna, Izraēla, Palestīnas pašpārvalde un Ēģipte. To lieto arī Irāna, Pakistāna un Bangladeša, kur ievēro atsevišķu tiesu sistēmu un likumus katrai atšķirīgajai reliģiskajai kopienai un tām ir noteikta pārstāvība parlamentā.
Piemēram, Ēģiptē milleta tiesību sistēmā ietilpst ģimenes tiesības, ieskaitot laulību, šķiršanos, alimentus, aizgādnību, mantojuma tiesības un bēres. Ģimenes tiesībās valsts atzīst tikai trīs milletus: islāms, kristietība un jūdaisms. Musulmaņu ģimenes ir pakļautas Personu statusa likumu, kas veidots uz Šariata pamata.
Vārda nozīme mūsdienās
Mūsdienās vārdu millets lieto gan reliģiskas, gan etniskas piederības apzīmēšanai. Sarunvalodā to lieto arī, lai apzīmētu cilvēka piederību kādai domubiedru grupai vai, piemēram dzimumam (sieviešu millets, turku valodā: kadın milleti).
Volkswagen
Volkswagen (abreviatūra — VW) ir Volkswagen Group piederoša automobiļu marka.
Vēsture
Volkswagen ideja dzima 1933. gada rudenī vienā no Berlīnes viesnīcas Kaiserhof zālēm. Tur satikās Ādolfs Hitlers, Jakobs Verlins, Daimler-Benz pārstāvis, Roberts Lejs, Vācu Darbaspēka Frontes vadonis un Ferdinands Porše. Hitlers izvirzīja prasību izveidot vācu tautai uzticamu automobili, kas nebūtu dārgāks par 1000 reihsmarkām. Vēl, automobilis ir jāražo jaunā, jauno Vāciju apzīmējošā rūpnīcā. Uz lapiņas viņš uzskicēja metu, apzīmēja programmas pamata punktus un lūdza nosaukt konstruktora vārdu, kurš būs atbildīgs par valsts pasūtījuma izpildi. Jakobs Verlins piedāvāja Ferdinanda Poršes kandidatūru. Nākamo automobili nodēvēja par Volks-Wagen — ‘tautas automobilis’.
1934. gada jūnijā tika parakstīts līgums starp Vācijas automobiļu asociāciju (de) un Dr. Ing. h.c. F. Porsche GmbH — Ferdinanda Poršes uzņēmumu par "tautas automobiļa" trīs prototipu izstrādi. Izstrādei tika doti desmit mēneši. Par pamata prasībām tika izvirzītas šādas lietas: piecas sēdvietas, ass riteņu platums — 1200 mm, attālums starp asīm — 2500 mm, maksimālā jauda — 26 ZS, maksimālais griezes moments — 3500 apgr/min, pašmasa — 650 kg, pārdošanas cena — 1550 reihsmarkas, maksimālais ātrums — 100 km/h, maksimālais pacelšanās leņķis — 30 %, vidējais degvielas patēriņš — 8 litri uz 100 km.
Neskatoties uz jau esošo konstrukciju un pieredzi, darba termiņš ievilkās līdz diviem gadiem. Prototipi bija gatavi tikai 1936. gada septembrī: divdurvju V1, kabriolets V2 (pēc Hitlera pasūtījuma) un četrdurvju V3. Pēc 50 tūkstošiem pārbaudes brauciena kilometru automobiļiem nebija būtisku trūkumu, un Porše dabūja pasūtījumu nākamajiem 30 prototipiem, kas tika saražoti Daimler-Benz rūpnīcā. Jauno prototipu testēšanu piesprieda Vācijas darba frontei (de). Par testu kontrolēšanu un galīgā lēmuma pieņemšanu bija jālemj SS.
tika dibināts uzņēmums Gesellschaft zur Vorbereitung des Deutschen Volkswagens GmbH, kas tika pārdēvēts par Volkswagenwerk GmbH.
tika ielikts pirmais pamatakmens Volkswagen rūpnīcai netālu no Falerslībenas. Svinīgajā runā Hitlers paziņoja jaunā automobiļa nosaukumu — KdF-Wagen, kas šādi nosaukts par godu nacistiskajai sabiedriskajai organizācijai (de) par aptuveni 50 miljonu reihsmarku ieguldīšanu rūpnīcas tapšanā. Tajā pašā gadā tika uzsākta rūpnīcā strādājošo ļaužu pilsētiņas būvniecība (de). Neskanīgā nosaukuma dēļ pilsēta tika pārdēvēta par Volfsburgu.
1938. gadā tika izstrādāts armijas pilnpiedziņas automobiļa VW Тур 62 (Kübelwagen) prototips, kas tika laists ražošanā kā VW Тур 82. Virsbūve bija veidota no plānām, bet diezgan stingrām metāla loksnēm, ar četrām durvīm, saliekamu priekšējo stiklu un noņemamu brezenta jumtu. Pavisam saražoja vairāk nekā 50 tūkstošus automobiļu. Tos izmantoja visa vācu armija līdz pat kara beigām kā personīgā sastāva pārvadāšanas līdzekli, munīcijas un degvielas piegādei, ievainoto evakuācijai un kā pārvietojamās darbnīcas. Uz VW Typ 82 bāzes izveidoja vairāk nekā 30 dažādas automobiļa modifikācijas.
1940. gadā uz VW Тур 82 bāzes tika izveidots automobiļa-amfībijas prototips VW Typ 128 Schwimmwagen. 1941. gadā 30 amfībijas, kas bija saražotas Volfsburgas rūpnīcā, nonāca armijas inženieru daļās, kur guva labas atsauksmes. Šajā pašā gadā Ferdinands Porše ieguva pasūtījumu tālākai automobiļa modifikācijai. Modelis VW Typ 166 Schwimmwagen (jeb Vorserienschwimmwagen) bija īsāks, vieglāks un manevrētspējīgāks par savu priekšteci, un to ražoja Daimler-Benz rūpnīcā Štutgartē. Kara gados (1941—1944) saražoja aptuveni 15 tūkstošus amfībiju.
Pēckara gadi
Pēc kara beigām uzņēmums nonāca angļu kontrolē, kuru okupācijas zonā bija arī Volfsburga. 1945. gada rudenī angļu valdība veica rūpnīcai 20 tūkstošu automobiļu pasūtījumu. Bet tikai pēc gandrīz desmit gadiem sākās automobiļu sērijveida ražošana to pirmatnējā modifikācijā. 1947. gadā Volkswagen tika izstādīts Hannoveres eksporta gadatirgū un piesaistīja sev lielu uzmanību. Rūpnīca saņēma pirmo ārzemju pasūtījumu no Nīderlandes tūkstotim automobiļu, bet 1948. gadā pasūtījumi nāca no Šveices, Beļģijas, Zviedrijas un citām valstīm.
1948. gada janvārī nomainījās Volkswagen vadība, par uzņēmuma ģenerāldirektoru kļuva Henriks Nordhofs, vācu tehnokrātu jaunās paaudzes pārstāvis. Atjaunotā vadība sastāvēja no diplomētiem inženieriem, kuriem bija starptautiska darba pieredze autorūpnīcās un māka nestandartizēti domāt. Jaunā vadība pilnveidoja un modernizēja automobiļus.
izveidoja kompāniju Volkswagen-Finanzierungs-Gesellschaft GmbH automobiļu pārdošanas palielināšanai Vācijas iekšienē. 1949. gadā sāka ražot modeļus ar jauniem virsbūves tipiem — kabrioletus un limuzīnus. Sērijveida ražošanā automobiļu salona aprīkojums kļuva daudz ērtāks.
27 gadus pēc Otrā pasaules kara beigām, pārspējot Ford Model T rekordu, Volkswagen Käfer kļuva par pārdotāko automobili.
Pēc Volkswagen koncerna holandiešu importētāja Bena Pona no Pon’s Automobielhandel ieteikuma konstruēja mūsdienu Volkswagen Transporter prototipu, kas tika izstādīts 1949. gada novembrī ar nosaukumu VW Bulli. Tas atgādināja kasti uz riteņiem: priekšā sēdēja šoferis, aizmugurē atradās dzinējs, starp tiem — daudz vietas kravai. Šī vienkāršā konstrukcija ieguva lielu pieprasījumu no pircēju puses.
Pirmajos mēnešos katru dienu saražoja aptuveni 60 automobiļu VW Transporter. Starp 1947. un 1967. gadu VW Transporter izlaida šādās modifikācijās: kravas automobilis ar aizvērtu augšu, kombi, mikroautobuss, vienvietīgais un daudzvietīgais pikaps un ātrās palīdzības automobilis. Sākot ar VW Transporter Т4 (ceturtā paaudze) modeļiem dzinējs atrodas priekšā un ir priekšējo riteņu piedziņa. Tas nodrošina kravas telpu vienā līmenī un vairāk vietas dažādu papildaprīkojumu montāžai. Savukārt "mājiņa uz riteņiem" Westfalia kļuva populāra 1960. gados, un divas nākamās paaudzes arī izturēja laika pārbaudes līdz 1980. gadiem.
Volfsburgā tika izlaists pēdējais Volkswagen Käfer. Automobiļa ražošanu pārnesa uz Meksiku.
1950.—1960. gadi
Uz 1950. gadu jau bija saražoti aptuveni 100 tūkstoši automobiļu, uz 1951. gadu — 500 tūkstoši automobiļu, bet norisinājās svinīga ceremonija sakarā ar miljonā VW T2 izlaišanu.
Ar gadiem pārbaudītā izturība un pieņemamā cena palielināja automobiļa eksporta iespējas. Volkswagen tirgoja jau 150 pasaules valstīs. Sāka veidoties meitas uzņēmumi ārzemēs — 1953. gadā Brazīlijā, 1956. gadā Dienvidāfrikā, 1957. gadā Austrālijā, bet 1964. gadā Meksikā, kur kopš 1998. gada ražo Volkswagen New Beetle, un citās valstīs.
Standarta Volkswagen 1200 pirmā modifikācija 1953. gadā bija sporta kupeja Volkswagen Karmann-Ghia, kam nosaukums bija modeļa veidojošo uzņēmumu nosaukumi: virsbūves dizainu projektēja itāļu kompānija Carrozzeria Ghia Coachbuilding, bet montāža veica vācu virsbūvju uzņēmumā Karmann GmbH, Osnabrūkā. Modeli VW Karmann-Ghia pirmo reizi izrādīja 1954. gada Parīzes auto izstādē, pārdošanā tas nonāca 1955. gadā.
1961. gadā programma papildinājās ar jauno Volkswagen 1500, kam bija sedana virsbūve un lielāka tilpuma dzinējs, uz kura bāzes arī izlaida Volkswagen Karmann-Ghia kupejas un kabrioleta modifikācijas. Pavisam līdz 1974. gadam, kad VW Karmann-Ghia izņēma no ražošanas, tika izlaisti vairāk nekā 350 tūkstoši automobiļu, no tiem ceturtā daļa kabrioleti.
1965. gadā Volkswagen AG izpirka koncernam Daimler-Benz uzņēmumu Audi, izveidoja koncernu Volkswagen-Audi Group, kas pazīstams ar saīsinājumu VAG. Mūsdienās koncerns Audi AG ir koncerna Volkswagen AG meitas uzņēmums, kas ir pilnīgi patstāvīgs.
Pirmais apvienošanās auglis bija 1968. gadā radītais Volkswagen 411 ar gaisa dzeses dzinēju (darba tilpums 1679 cm³). Modelis neguva plašu popularitāti pircēju vidū.
1969. gadā pēc uzņēmuma NSU pievienošanās tika izlaists pirmais Volkswagen ar priekšējo riteņu piedziņu, kas ieguva indeksu Volkswagen К70. Šis modelis tika piedāvāts ar diviem dažādas jaudas dzinējiem (darba tilpums 1594 vai 1795 cm³). No 1969. līdz 1975. gadam sadarbībā ar uzņēmumu Porsche tika ražoti sporta automobiļi VW-Porsche 914 ar četru un sešu cilindru dzinējiem (1679 un 1991 cm³).
1970. gadi
Par VW jaunās paaudzes pirmdzimto tiek uzskatīts priekšpiedziņas Volkswagen Passat, kas tika izlaists 1973. gadā. Tas tika piedāvāts dažādās variācijās ar dzinējiem, kuru darba tilpums bija no 1297 līdz 1588 cm³. 1974. gadā tika izlaists sportiskais Volkswagen Scirocco ar trīs durvju kupejas virsbūvi un dzinējiem, kuru darba tilpums bija no 1093 līdz 1588 cm³, kā arī kompaktais trīs un piecu durvju hečbeks Volkswagen Golf. Pirmajos trīsdesmit VW Golf ražošanas mēnešos no konveijera noripoja miljons šā modeļa automobiļu, pārvēršot Volkswagen AG par vienu no lielākajiem auto ražotājiem Eiropā. 1979. gadā tika izlaista šī modeļa kabrioleta modifikācija Volkswagen Golf Cabrio, kas ilgi palika pieprasīts.
1980. gadi
1983. gadā izlaida Volkswagen Golf I nākamās paaudzes modeli Volkswagen Golf II, uz kura bāzes tika izveidots automobilis ar sedana virsbūvi Volkswagen Jetta.
1980. gados arī citiem VW modeļiem tika izlaisti nākamās paaudzes modeļi (Volkswagen Passat, Volkswagen Polo). Uz Volkswagen Passat bāzes izveidoja sedanu Volkswagen Santana, ko pirmo reizi aprīkoja ar piecu cilindru benzīna dzinēju.
1990. gadi
Šajā laikā izlaida kārtējo VW modeļu nākamo paaudzi. Volkswagen Golf II aizvietoja jaunais Volkswagen Golf III modelis, kam bija jauna modeļa modifikācijas: Volkswagen Golf Variant ar universāļa virsbūvi un kabrioleta virsbūvi, kā arī modelis Volkswagen Variant Syncro ar 2 un 2,9 litru dzinējiem un pilnpiedziņu.
Volkswagen Polo trešās paaudzes kompaktais modelis Volkswagen Polo III tiek ražots kopš 1994. gada šādās modifikācijās: 3 un 5 durvju hečbeks, sedans Volkswagen Polo Classic un 5 durvju universālis Volkswagen Polo Variant. Šim modelim piedāvāti benzīna un dīzeļdzinēji ar darba apjomu no 1 līdz 1,9 litriem.
Palielinātas ietilpības universālis Volkswagen Sharan tiek ražots kopš 1995. gada, ar 5—7 sēdvietām, priekšējo riteņu vai pilnpiedziņas modifikācijām.
Tiek turpināta arī Volkswagen Passat modeļu sērija, jaunais VW Passat tika prezentēts 1996. gadā. Atšķirībā no iepriekšējiem sērijas modeļiem šis modelis atkal tika unificēts ar tāda paša tipa Audi modeļiem. Tas ļāva izmantot jaudīgākus un mūsdienīgākus Audi spēka agregātus. VW Passat tiek piedāvāts kā sedans vai piecu durvju universālis. Atsevišķi VW Passat modeļi tika aprīkoti ar Syncro komplektāciju.
1998. gadā tika izlaists komfortablā sedana modelis Volkswagen Bora.
Volkswagen AG uzņēmumi Brazīlijā, Meksikā, Argentīnā un Ķīnā izlaiž veselu modeļu rindu, kas zīmīgi atšķiras no Eiropas produkcijas. To vidū ir modeļi Volkswagen Gol, Volkswagen Parati un Volkswagen Santana 3000, kas veidoti uz VW Golf un VW Passat iepriekšējo paaudžu šasijām.
Meksikas filiāle turpināja Volkswagen Beetle ražošanu, bet sākot ar 1998. gada uzsākts principiāli jauna priekšpiedziņas automobiļa Volkswagen New Beetle ražošana, kas veidots uz VW Golf modeļu šasijas. Ārēji modelis atgādina leģendāro VW Beetle.
2000. gadi
Mikroautobusi Volkswagen Transporter T4 tika ražoti līdz 2002. gadam. Uz šo brīdi bija saražoti 8,5 miljoni šīs sērijas modeļu. Tika pārtraukta kabrioleta Volkswagen Golf Cabrio ražošana. Tā vietā uzsākta luksa klases sedana Volkswagen Phaeton ražošana, kā arī piecu durvju apvidus auto Volkswagen Touareg.
Kopš 2004. gada ražošanā nonāca četru durvju minivens Volkswagen Caddy III un piecu durvju hečbeks Volkswagen Polo Fun.
Volkswagen Bora, Volkswagen Gol III, Volkswagen Lupo ražošana tika pārtraukta 2005. gadā. To vietā tika uzsākta Volkswagen Jetta, Volkswagen Gol IV, kā arī hečbeka Volkswagen Fox, Volkswagen Golf Plus un uzlabotā VW Polo ražošana.
Pēc ilga pārtraukuma 2006. gadā uzņēmums sāka ražot automobili ar kupejas virsbūvi, šoreiz tas bija kupeja-kabriolets Volkswagen EOS.
2007. gadā uzsākta krosovera Volkswagen Tiguan ražošana, kas tika piedāvāts trīs komplektācijās: Trend&Fun, Sport&Style, Truck&Field. Tika izlaistas jaunās Volkswagen Touareg un Volkswagen Golf Variant paaudzes un atjaunināti divi modeļi: Golf Plus un Touran, kas nomainīja savu nosaukumu uz Volkswagen Cross Golf un Volkswagen Cross Touran.
2008. gadā tika uzsākta trīs durvju kupejas Volkswagen Scirocco un četru durvju kupejas Volkswagen Passat CC ražošana.
Mongoļu impērijas kaganu uzskaitījums
Mongoļu impērijas kagani jeb lielhani  bija Mongoļu impērijas, vēlāk Juaņu impērijas valdnieki 13.-14. gadsimtā. Valdnieku rezidence bija Karakoruma tagadējās Mongolijas teritorijā, no 1268. gada Pekina (toreiz - Dudu).
Mongoļu impērijas lielhani
Kaganu vārdi doti mongoļu un angļu valodu transkripcijā:
Ķīnas Juaņu dinastijas imperatori
Čingishana mazdēls Hubilajs impērijas galvaspilsētu pārcēla uz Pekinu un pēc Ķīnas iekarošanas 1271. gadā nodibināja Juaņu dinastiju. Kaganu un Ķīnas imperatoru vārdi doti mongoļu, angļu un ķīniešu valodu transkripcijā:
Ziemeļu Juaņu dinastijas valdnieki
Pēc padzīšanas no Pekinas mongoļu valdnieki atkal apmetās Karakorumas pilsētā tagadējās Mongolijas teritorijā un valdīja vienīgi pār mongoļu ciltīm. Pēc 1547. gada viņi zaudēja reālo varu un kaganus ievēlēja nomināli.
Mandžūru Cjin dinastijas imperatori ieguva varu pār mongoļu ciltīm un kagani vairs netika ievēlēti.
Pēc Mongolijas neatkarības pasludināšanas
Pēc pēdējā ķīniešu imperatora atstādināšanas 1911. gadā par autonomās Mongolijas valdnieku kļuva budistu galvenais priesteris Bogdo Gegens. 1919. gadā ķīniešu karaspēks okupēja Mongoliju, bet 1921. gadā krievu jātnieku karaspēka vienības Baltās kustības ģenerāļa Roberta Nikolaja Maksimiliāna fon Ungerna-Šternberga (Роман Фёдорович фон Унгерн-Штернберг, 1885—1921) vadībā uzvarēja ķīniešu karaspēku un atjaunoja Bogdo Gegenu amatā.
1924. gadā Mongolijā varu ieguva komunisti un valsts kļuva par PSRS satelītu.
Mitsubishi Motors
Mitsubishi Motors Corporation ir viens no lielākajiem automobiļu ražotājiem Japānā, kas dibināts 1970. gadā 22. aprīlī. Tā galvenais birojs atrodas Japānā, Tokijā. Uzņēmums gadā kopumā saražo ap 1 000 0000 automobiļu, un tam ir 160 pārstāvniecības visā pasaulē. Auto ražotājs ir konkurētspējīgs tieši pikapu un apvidus automobiļu segmentā. Jau 2009. gadā uzņēmums uzsāka pirmo masveida elektrisko automobiļu ražošanu, kam 2013. gadā sekoja PHEV jeb ar elektrību uzlādējams hibrīda krosovers. MMC kopumā nodarbina 30 000 darbinieku un tā ražotnes atrodas Japānā, Taizemē, Ķīnā, Flipīnās un Krievijā.
Mitsubishi tulkojumā no japāņu valodas nozīmē MITSU – trīs, HISI– briljanti, kas arī atspoguļoti uzņēmuma logotipā. Galvenie uzņēmuma vadmotīvi - godīgums, sociālā atbildība un sadarbība.
2016. gada 2. maijā paziņots, ka Nissan iegādāsies trešdaļu Mitsubishi Motors akciju.
Pēc apvienošanās Renault-Nissan-Mitsubishi alianse izstrādā attīstības statēģiju "Alliance 2022", kas paredz noteiktu mērķu un uzdevumu sasniegšanu turpmāko sešu gadu laikā.
2017. gada nogalē Mitsubishi Motors izstrādā trīs gadu stratēģisko plānu “Drive for Growth” ilgtspējīgas un rentablas izaugsmes nodrošināšanai, kura mērķis ir par vairāk nekā 30% palielināt pārdoto vienību apjomu līdz 1,3 miljoniem transportlīdzekļu un ieņēmumus līdz 2,5 triljoniem jenu. Mitsubishi Motors jaunais investīciju plāns paredz arī pilnveidot esošos pilnpiedziņas apvidus auto un pikapus, kā arī uzsākt 11 jaunu modeļu izstrādi, ieskaitot Eclipse Cross un XPANDER. Produktu atjaunošanas programma sakrīt ar plānoto tirgus paplašināšanu ASEAN reģionā, Okeānijā, Amerikas Savienotajās Valstīs, Ķīnā un Japānā.
2017. gada decembrī Mitsubishi Motors uzsāk jaunā krosovera Eclipse Cross tirdzniecību Eiropā, tostarp Latvijā.
Kapseļu iela
Kapseļu iela ir iela Rīgā, Kurzemes rajonā, Āgenskalnā. Kapseļu iela sākas krustojumā ar Baložu ielu un beidzas krustojumā ar Margrietas ielu. Kopējais ielas garums ir 1128 metri un tā sastāv no 2 braukšanas joslām. Posmā no Baložu ielas līdz Melnsila ielai tā ir vienvirziena iela, pa to var braukt Baložu ielas virzienā.
Ielas raksturojums
Kapseļu iela ir 1128 metru gara asfaltēta iela Āgenskalna apkaimē. Tā sākas krustojumā ar Baložu ielu un iet dienvidrietumu virzienā kā divu joslu iela. Ielai ir savienojumi ar Melnsila, Sabiles un Dreiliņu ielām. Kapseļu iela beidzas krustojumā ar Margrietas ielu. Posmā no Baložu ielas līdz Melnsila ielai tā ir vienvirziena iela, pa to var braukt Baložu ielas virzienā.
Ielu savienojumi
Kapseļu iela ir savienota ar šādām ielām:
Sabiedriskais transports
Kapseļu ielā posmā no Melnsila ielas līdz Baložu ielai kursē 5., 9., 12. un 25. maršruta trolejbuss.
Pauls Bankovskis
Pauls Bankovskis (dzimis Cēsīs, miris ) bija latviešu rakstnieks un žurnālists.
Biogrāfija
Pauls Bankovskis dzimis 1973. gadā Cēsīs, līdz četru gadu vecumam dzīvojis Līgatnē, pēcāk Siguldā; mācījies Siguldas astoņgadīgajā (vēlāk deviņgadīgajā skolā). Pēc tās beigšanas mācījies Rīgas Lietišķās mākslas vidusskolā (RLMV) mākslinieciskās stikla apstrādes nodaļā. Pēc RLMV beigšanas studējis Latvijas Universitātes Vēstures un filozofijas fakultātes Filozofijas nodaļā.
Studiju laikā kā ārštata autors sācis strādāt laikrakstos "Literatūra un Māksla" un "Labrīt", vēlāk arī žurnālā "Rīgas Laiks". Viens no rakstniekiem, kurš 1995. gadā atjaunoja literatūras festivālu Prozas lasījumi. 1996. gadā sācis strādāt laikrakstā "Diena" — bijis žurnālists, vēlāk pielikuma "Izklaide", rubrikas "Grāmatas" redaktors, kopš 2001. gada — laikraksta "Diena" interneta versijas Diena.lv redaktors.
Kopš 2006. gada grāmatu apgāda "Liepnieks un Rītups" direktors un žurnāla "Rīgas Laiks" līdzstrādnieks. Strādājis žurnāla "Ir" redakcijā, regulāras publikācijas portālā "Satori".
Pirmās literārās publikācijas 1993. gadā.